CELEX: 32013R0538
Language: sk
Date: 2013-06-11 00:00:00
Title: Vykonávacie nariadenie Komisie (EÚ) č. 538/2013 z  11. júna 2013 , ktorým sa stanovujú prechodné opatrenia v oblasti určitých dovozných a vývozných povolení a certifikátov s vopred stanovenou výškou náhrady v rámci obchodu s poľnohospodárskymi výrobkami medzi Úniou v jej zložení k  30. júnu 2013 a Chorvátskom

13.6.2013   
            
            
               SK
            
            
               Úradný vestník Európskej únie
            
            
               L 161/1
            
         VYKONÁVACIE NARIADENIE KOMISIE (EÚ) č. 538/2013
   z 11. júna 2013,
   ktorým sa stanovujú prechodné opatrenia v oblasti určitých dovozných a vývozných povolení a certifikátov s vopred stanovenou výškou náhrady v rámci obchodu s poľnohospodárskymi výrobkami medzi Úniou v jej zložení k 30. júnu 2013 a Chorvátskom
   EURÓPSKA KOMISIA,
   so zreteľom na Zmluvu o pristúpení Chorvátska, a najmä na jej článok 3 ods. 4,
   so zreteľom na Akt o pristúpení Chorvátska, a najmä na jeho článok 41,
   keďže:
   
               (1)
            
            
               V období pred 1. júlom 2013 sa v rámci obchodu s určitými poľnohospodárskymi výrobkami medzi Úniou a Chorvátskom vyžaduje predkladanie dovozných a vývozných povolení. Od 1. júla 2013 sa tieto povolenia v rámci takého obchodu už nemôžu ďalej používať.
            
         
               (2)
            
            
               Určité povolenia a certifikáty s vopred stanovenou výškou náhrady naďalej platné aj po 30. júni 2013 nebudú použité vôbec alebo budú použité len čiastočne. Prijaté záväzky súvisiace s týmito povoleniami a certifikátmi sa musia splniť, v opačnom prípade zložená zábezpeka prepadne. Keďže tieto záväzky po pristúpení Chorvátska už nebude možné splniť, zdá sa, že je nevyhnutné stanoviť s účinnosťou od dátumu pristúpenia Chorvátska prechodné opatrenie, ktorým sa uvoľnia zložené zábezpeky.
            
         
               (3)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Na žiadosť zainteresovaných strán sa zábezpeky zložené na účel vydania dovozných a vývozných povolení a certifikátov s vopred stanovenou výškou náhrady uvoľnia, a to za týchto podmienok:
   
               a)
            
            
               vyvážajúcou krajinou alebo prijímajúcou krajinou uvedenou v povoleniach alebo v certifikátoch s vopred stanovenou výškou náhrady je Chorvátsko. Ak uvedenie vyvážajúcej krajiny alebo uvedenie prijímajúcej krajiny v povolení alebo certifikáte s vopred stanovenou výškou náhrady nie je povinné, daný prevádzkovateľ musí príslušnému orgánu uspokojivo preukázať, že vyvážajúcou krajinou alebo prijímajúcou krajinou je Chorvátsko;
            
         
               b)
            
            
               platnosť povolení, resp. certifikátov s vopred stanovenou výškou náhrady neuplynie pred 1. júlom 2013;
            
         
               c)
            
            
               povolenia, resp. certifikáty s vopred stanovenou výškou náhrady boli pred 1. júlom 2013 použité len čiastočne alebo neboli použité vôbec.
            
         Článok 2
   Toto nariadenie nadobúda účinnosť, za predpokladu nadobudnutia platnosti Zmluvy o pristúpení Chorvátska, v deň nadobudnutia platnosti tejto zmluvy.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. júna 2013
      
         
            Za Komisiu
         
         
            predseda
         
         José Manuel BARROSO